cyanic-selkie/wikianc huggingface dataset:
პანამა
რასობრივი ჰეგემონია პანამაში
1510 წელს მან დააარსა კოლონია და გახდა რეგიონის გუბერნატორი. სულ მალე პორტობელო გახდა ოქროს გაცვლის ადგილი ინკებსა და ევროპელებს შორის, ასევე აქ თავს იყრიდნენ ინგლისელი მეკობრეები. 1519 წელს დააარსეს ქვეყნის მომავალი დედაქალაქი - პანამა. ინგლისელმა მეკობრემ ჰენრი მორგანმა, რომელიც შემდეგ იამაიკის გუბერნატორი გახდა, გაძარცვეს ქალაქი პორტობელო, 1671 წელს კი ქალაქი პანამა.
შოტლანდიური კოლონიების ისტორია პანამაში ხანმოკლე გაამოდგა. 1696 წელს დაახლოებით 2500 შოტლანდიელმა ემიგრანტმა დააარსა სავაჭრო კოლოია დარიენის პროვინციაში.
ამჟამად პორტაბელო არის უსიცოცხლო ქალაქი, სადაც 3000-მდე ადამიანიღა ცხოვრობს. 1980 წელს ქალაქის ისტორიული ნაწილი და მის ახლოს მდებარე სან-ლორენსოს ციხესიმაგრე შეიტანეს იუნესკოს მსოფლიო მემკვიდეობის ძეგლებს შორის.
პანამა მულტიეთნიკური ერია, იმ ხალხის ქავეყანაა, რომლებიც განსხვავდებიან ეთნიკური და ეროვნული წარმომავლობით.
კულტურა, რომელიც საერთოა ყველა პანამელისთვის არის ე. წ. პანამური კულტურა, კულტურა, რომელიც შეიქმნა პანამაში მაცხოვრებელი აბორიგენი მოსახლეობისგან და დასავლეთ ევროპელი მიგრანტებისგან დაწყებული პირველი ესპანელი გადასახლებული ხალხისგან დამთავრებული სხვა ევროპელებით, რომლებიც მოგვიანებით ჩავიდნენ პანამაში. დასავლეთ აფრიკული კულტურა კიდევ ერთი მნიშვნელივანი კომპონენტია.
ჰეგემონურმა ძალებმა შექმნეს ჰიბრიდული ფორმები აფრიკული და ადგილობრივი ამერიკელების კულტურების ევროპულთან შეერთებით. მაგალითად, ტამბორიტო არის ესპანური ცეკვა, რომელიც შეერწყა ადგილობრივ ამერილულ რიტმებს. ცეკვა არის მრავალფეროვანი კულტურების სიმბოლო, რომელიც პანამაში შეწყვილდა.კულტურა, წეს-ჩვეულებები და ენა, რომელზეც პანამელები საუბრობენ წინარე დომინანტურად კარიბული და ესპანურია. აფრო-პანამელებმა დიდი როლი ითამაშეს რესპუბლიკის შექმნაში. ჩამოსახლებული აფრიკელები, რომლებიც კოლონიური ერის პერიოდში ჩავიდნენ პანამაში, შეერივნენ ადგილობრივებს, ან დასახლდნენ პატარა აფრო-პანამურ კომუნებში ატლანტიკის სანაპიროს გასწვრივ, ასევე დარიენის ჯუნგლების სოფლებშიც.
დარიენის მოსახლეობისდ უმრავესობა მეთევეზეები არიან, ან მცირე ფერმერობას მისდევენ, ზრდიან ბანანებს, ბრინჯს, და ყავას, სხვა აფრო-პანამელები, რომლებიც მოგვიანებით დასახლდნენ კარიბებიდან სამუშაოდ ჩასულები არიან საგზაო მშენებლობის პროექტებში, კომერციულ, სასოფლო-სამეურნეო საწარმოებში და  განსაკუთრებით, არხზე სამუშაოდ. მნიშვნელოვანი აფრო-კარიბული დასახლებები შეიცავს ქალაქებს, როგორიცაა კოლონი, კრისტობალი და ბალბოა არხის ყოფილ ზონაში, ასევე პანამა სითის რიო აბაჯოს არეალი. კიდევ ერთი რეგიონი აფრო-კარიბული მოსახლეობით არის ბოკას დელ ტოროს პროვინცია კარიბის სანაპიროზე, კოსტა რიკადან სამხრეთით.
დასავლეთ ინდიელების შთამომავალი პანამური მოსახლეობა აქტიურად გამოჩნდა XIX საუკუნის ბოლოს და XX საუკუნის დასაწყისში არხის მშენებლობის მონუმენტურ მცდელობებში. 50 000 მუშის სამ მეოთხედს, რომლებმაც პანამის არხი ააგეს, შეადგენდნენ აფრო კარიბელი მიგრანტები ბრიტანეთის დასავლეთ ინდოეთიდან. ათასობით აფრო-კარიბელი მუშა დაქირავებული იყო იამაიკიდან, ბარბადოსიდან და ტრინიდადიდან.
პანამა, რომელიც ნაწილობრივ დავალებულია თავისი ისტორიული დამოკიდებულებით კომერციაზე, ეთნიკურად მრავალეროვანი ქვეყანაა. აქ მნიშვნელოვანი რაოდენობაა აფრო-ანტილიური და ჩინური მოსახლეობისა. პირველი ჩინელები გადმოსახლდნენ XIX საუკუნეში სამხრეთ ჩინეთიდან და ისინი პანამის რკინიგზის მშენებლობაში მონაწილეობდნენ. ამას იმიგარციის რამდენიმე ტალღა მოჰყვა და ჩამოსახლებულთა რაოდენობამ 50 000-ს მიაღწია. 1970 იანი წლებიდან დაწყებული, კიდევ 80 000 იმიგრანტი ჩავიდა პანამაში ჩინეთის სხვადასხვა ნაწილიდან. ესპანური დომინანტური და სახელმწიფო ენაა. მოსახლეობის 93 % საუბრობს ესპანურად, როგორც მათ მშობლიუ ენაზე, თუმცა მოსახლეობის უმრავლესობა ასევე ორივე ენაზე- ინგლისურად და ესპანურად საუბრობს, ან ასევე საკუთარ ენაზე, როგორრიცაა „ნგაბერე“. პანამაში მრავალ ენაზე საუბრობენ რომლებიც 7 მხოლოდ ადგილობრივი ენებია.ინგლისურად ლაპარაკობენ ბიზნეს სფეროებში და სამთავრობო სექტორში.
როგორც თითქმის ყველა საზოგადოებაში მსოფლიოში, პანამაშიც დგას რასობრივი უთანასწორობის საკითხი. თუმცა პანამა აცხადებს, რომ არის რასობრივად თანასწორი ქვეყანა, დისკრიმინაცია მაინც არსებობს. კვლევებში აღმოჩენილ იქნა, რომ ეკონომიკურად ძლევამოსილი ხალხი სპეციფიკური რასაა, რომელიც სოციალურ იერარქიაში ყველაზე მაღლა დგას. საინტერესო რასობრივი ურთიერთობები შეიმჩნევა პანამის არქიპელაგის რეგიონში. მოსახლეობა დაახლოებით 18 000 ადამიანს შეადგენს და მისი შემადგენლობა ძირითადად აფრო-ანტილიური აბორიგენული მოსახლეობაა, ასევე ჩინელები, ლათინოები და ევროპელები.
რეგიონის რასობრივი სეგრეგაციის ისტორია მნიშვნელოვანია, რადგან აქ იშვიათი შემთხვევა ხდებოდა როდესაც მუქი კანის ფერი თეთრ ფერზე უპირატესი იყო. ისტორია 1800-იან წლებში დაიწყო როდესაც 30 000 აფრო-ანტილიელი ჩამოსახლდა პანამაში ან პანამის არხის მშენებლობაზე სამუშაოდ, ან ბანანის პლანტაციებზე. აღსანიშნავია, რომ ეს იმიგრანტები ინგლისურად საუბრობდნენ. ცენრალური ამერიკის უმრავლეს ქვეყნებთან შედარებით, როგორიცაა ჰონდურასი და ნიკარაგუა, შავკანიანები და აბორიგენი მოსახლეობა ერთიან ოჯახებს ქმნიდნენ, ხოლო აბორიგენი ნგობეს ტომები არავის ეჯვარებოდნენ. აფრო-ანტილიელები უპირატესობას გრძნობდნენ,როდესაც ეკონომიკურ სიძლიერეს მიაღწიეს. უკეთ რომ ავხსნათ, 1920-იან წლებში პანამის პლანტაციებში სოკო გავრცელდა და მოსავლის დიდი რაოდენობა გააფუჭა. პრობლემის მოგვარების სანაცვლოდ, აშშ-ს მოსახლეობის უმრავლესობა უკან, შტატებში დაბრუნდა. შედეგად, აფრო-ანტილიელთა უმრავლესობამ  კლერკებისა და ზედამხედველობის მიტოვებული პოსტები მიიღეს სამიშაოდ. დამატებით, რადგან აფრო-ანტილიელები ინგლისურად საუბრობდნენ, ისინი ადვილად ამყარებდნენ ურთიერთობას ჩრდილოეთ ამერიკასთან (გუერონ-მონტერო 213)
მოვლენათა ასეთმა განვითარებამ დიდი ზეგავლენა იქონია შავკანიანთა კომუნის სოციალურ სტატუსზე, რომლებიც პანამაში ცხოვრობდნენ. რადგან მათ სამსახური ჰქონდათ, ამიტომ საკუთარი მიწის ნაკვეთის შეძენა და მოვლაც შეეძლოთ. ნგობეს აბორიგენმა მოსახლეობამ იგივე ვერ მოახერხა, რადგან ინგლისურად არ ლაპარაკობდნენ. სწორედ ეს არის ერთადერთი მიზეზი იმისა, რომ შავკანიანთა სოციალური სტატუსი უფრო მაღლა დადგა ვიდრე ღია კანის ფერის ადამიანებისა. ბრაზილიელების მსგავსად, რომლებმაც შეიცვალეს გარეგნობა რომ უფრო თეთრკანიანებად გამოიყურებოდნენ და ამისთვის თმები შეიღებეს ღია ფრად, ასევე პანამელი აბორიგენი მოსახლეობაც თმებისა და გარეგნობის სტილს იცვლიდა, რომ ნაკლებად ჰქონოდათ ადგილობრივების გარეგნობა. (გუერონ-მონტერო 217). აბორიგენ მოსახლეობას ასევე შეარქვეს მეტსახელები როგორიცაა „ბუჩი“ და „ბუშმენი“. მუქკანიანმა მოსახლეობამ შეინარჩუნა მაღალი სტატუსი თეთრკანიანთა ტურიზმის დასაწყისამდე 1900 წელს. ამის შემდგომ რასობრივი იერარქია მთლიანად შეიცვალა და ღია ფერის კანის მქონე მოსახლეობა იერარქიის სათავეში მოექცა.
ისევე როგორც აფრო-ანტილიელმა მოსახლეობამ მოიპოვა სოციალური პრესტიჟი, თეთრკანიანთა უპირატესობაც ეკონომიკური ცვალებადობის შედეგი გახდა. ტურისტწბი, რომლებიც პანამას სტუმრობდნენ, ძირითადად მდიდარი ხალხი იყო. პანამელები მოიხიბლნენ თეთგრკანიანი ტურისტების კეთილდღეობით, ვიდრე მათი კანის ფერით. დროთა განმავლობაში, პანამელებმა დაიწყეს თეთრი კანის ფერის ასოცირება კეთილდღეობასთან.
პანამელთა სოციალური იერარქია მეტად საინტერესოა. ხელისფლება აცხადებს, რომ იერარქია არ არსებობს და სხვაობა დაფუძნებულია მხოლოდ ეკონომიკურ კლასსა და სქესზე. გარკვეული თვალსაზრისით, პანამის მთავრობა მართალია. 1900 იანი წლების შუა ხანამდე აფრო-ანტილიელი მოსახლეობა ინარჩუნებდა მაღალ სოციალურ მდგომარეობას რადგან მათ ჰქონდათ კარგი სამუშაოები ამ პერიოდში, და შედეგად, კარგი ეკონომიკური სტატუსი. თეთრკანიანი ტურისტები ასევე მაღალ ეკონომიკურ სტატუსს ფლობდნენ მათი კეთილდღეობის გამო. რასობრივი დისკრიმინაცია გვერდითი მოვლენის სახით მაინც ვითარდება.
სქოლიო
კატეგორია:ცენტრალური ამერიკის ქვეყნები კატეგორია:ესპანურენოვანი ქვეყნები კატეგორია:გაეროს წევრი სახელმწიფოები კატეგორია:ჩრდილოეთ ამერიკის ქვეყნები
Famelica monotropis
Famelica monotropis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
თინეიჯერული დრამა
თინეიჯერული დრამა — სატელევიზიო დრამა სერიები, რომელიც კონცენტრირებულია თინეიჯერ პერსონაჟებზე. ჟანრი შედარებით ახალია, რომელიც პირველად გამოჩნდა 1980 წელს. შოუ წარმოგვიდგება სერიალის სახით, სადაც მონაწილეები არიან თინეიჯერულ ასაკში (13-19) და ეს ასაკი მთავრდება მაშინ, როდესაც ისინი 20 წლის ხდებიან. თინიჯერულ ასაკში, მათ უწევთ ისეთ პრობლემებთან გამკლავება, როგორიცაა მკვლელობა, ცეცხლის გაჩენა, დაჯახება და გაქცევა, აბორტის გაკეთება, თვითმკვლელობა, მძიმე დანაკლისი, უსახლკარობა, ფინანსური პრობლემები, რასობრივი ურთიერთობები, რასიზმი, რელიგია, ბისექსუალურობა, ჰომოსექსუალურობა, ჰომოფობია, სექსუალური უწესრიგობა, ალკოჰოლიზმი, ნარკოტიკების მოხმარება, გაუპატიურება, კაცების გაუპატიურება, გადაკიდება, ბავშვების ცუდად მოპყრობა, ფიზიკური ძალადობა ოჯახში, ანორექსია/ბულემია, ინცესტი, სექსუალური ძალადობა, დაშინება სკოლაში, დაშინება სამსახურში, გაზით მოწამვლა, ეპილეფსია, შიდსი, მოსწავლე/მასწავლებელს შორის, თვით ზიანი, შიზოფრენია, ოუსიდი, თამაშით გატაცება, შოპლიფტინგი, ფოსტერის მზრუნველობა, თინეიჯერთა ფეხმძიმობა, მოულოდნელი სასიკვდილო სინდრომები, მუცლის მოშლა და სუროგატობა.
თინეიჯერული დრამის პოპულარული სახეობები
სათინეიჯერო დრამა ძირითადად მიმართულია თინეიჯერი მაყურებლებისადმი. ყველაზე პოპულარული თინეიჯერული დრამები, რომლებიც ზემო-კლასის ადგილებშია გადაღებული არის მაგალითად (ბევერლი ჰილსი 90210, The O.C., Gossip Girl), ან ისეთები რომლებიც სხვა ქალაქებშია გადაღებული, მაგალითად (Dawson's Creek, ვან თრი ჰილი), ასეთ სერიალებში ძირითადად თამაშობენ ისეთი მსახიობები რომლებიც არიან თინეიჯერულ ასაკში (15 წელი ყველაზე პატარა). შოუები რომლებიც გამოხატავენ თინეიჯერულ ცხოვრების რეალურ ქმედებებს, თინეჯერი პერსონაჟების მონაწილეობით, მიგვიყვანა იმ ტენდეციამდე, რომ არის მცდელობა იგივეს არ გამეორების. ამ მხრივ აღსანიშნავია შემდეგ მაგალითები თინეიჯერული სერიალების ჩემი ეგრეთ წოდებული ცხოვრება და Freaks and Geeks, აგრეთვე Life As We Know It, გამონაკლისებია კანადური წარმოების სერიალი Degrassi series. ყველა სამი დეგრასი შოუები (Degrassi Junior High, Degrassi High და Degrassi: The Next Generation) ძალიან წარმატებულია კანადაში, ბრიტანეთში და ამერიკაში.
ყველაზე პოპულარული ახალგაზრდებზე ორიენტირებული სერიალები ნაჩვენებია Fox და The CW-ზე, მაშინ როდესაც უფრო ნაკლებად პოპულარული შოუები ნაჩვენებია, ისეთ დიდ არხებზე როგორიცაა (CBS, NBC, და ABC). საკაბელო ტელევიზიაზე, ყველაზე მეტი თინეიჯერული დრამები გადის Nickelodeon-ის, Disney Channel-ის, The N-ის, MTV-ის, Lifetime-ის, SOAPNet-ის და ABC Family-ის არხებზე. თინეიჯერული დრამების სინდიკაცია გადის WGN ამერია, ABC Family, და TVLand.
დიდ ბრიტანეთში თინეიჯერული დრამები უფრო მიმართულია უფროსი ასაკის ბავშვებისკენ და თინეიჯერებისკენ. ამ სერიალებს აჩვენებდნენ სკოლის შემდეგ სპეციალურ დარბაზებში. გამონაკლისებია თინეიჯერული საპნის ოპერა Hollyoaks და უფროსი აუდიტორიისადმი მიმართული თინეიჯერული დრამა Skins, Sugar Rush და The Inbetweeners ყველა ეს შოუ ნაჩვენებია მეოთხე არხზე და E4-ზე. Hollyoaks აჩვენებენ საღამოს დროით 6:30 საათზე და Skins-ს, Sugar Rush-ს და The Inbetweeners-ს უფრო მოგვიანებით.
თინეიჯერული დრამების ისტორია
პირველი თინეიჯერებზე ორიენტირებული დრამას სულაც არ ერქვა თინეიჯერული დრამა. ყველაზე ადრინდელი სერიალი, იყო ერთ სეზონიანი საპნის ოპერა Never Too Young, რომელიც გამოვიდა 1965-1966 წლებში. 60-70-იან წლებში ახალგაზრდა მაყურებლებმა, უფრო მოუხშირეს საპნის ოპერების ყურება. 1967 წელს პრემიერა გაიმართა სერიალის Love is a Many Splendored Thing, რომელმაც სწრაფად მოიპოვა პოპულარობა. მალე ამას მოყვა სერიალიAll My Children 1970 წელს და The Young and the Restless 1973 წელს.
ერთ-ერთი ორიგინალური სათინეიჯერო დრამა Degrassi Junior High და მოგვიანებით Degrassi High გახდა ძალიან პოპულარული კანადაში და ამერიკაში, რომელიც PBS-ს არხზე გადიოდა 80-90-იან წლებში.
დეგრასის პრემიერის შემდეგ, რამდენიმე წელში, აარონ სპელინგმა 1990 წელს შექმნა სერიალი Beverly Hills, 90210. სერიალ “90210”-ის მონაწილეები, მაშინვე პოპულარულები გახდნენ ახალგაზრდა მაყურებლებს შორის, ყველაზე მეტად მსახიობები ლუკ პერი და ჯეისონ პრისტლი და შოუ ფენომენალური გახდა, ნომერ პირველი თინეიჯერ გოგონებს შორის. შოუს მოიხსენიებენ როგორც 'მეფეს თინეიჯერ დრამებს შორის' რადგან არცერთ დრამას არ გაუმეორებია ისეთი წარმატება, როგორსაც ამ სერიალმა მიაღწია. შოუ ძალიან პოპულარული იყო 90-იან წლებში და ის 2000 წლამდე გადიოდა, ამითაც ყველა თინეიჯერულ სერიალებს გაუსწრო, ამდენ ხანს არც ერთი სხვა შოუ არ გასულა.
შემდეგი თინეიჯერული დრამა, რომელიც 1994 წელს გამოუშვეს იყო My So-Called Life არხ ABC-ზე. My So-Called Life არ იყო ისეთი პოპულარული, როგორც სხვა სერიალები და ამიტომ პირველი სეზონის მერე მისი ჩვენება შეწყვიტეს. ერთ-ერთი მიზეზი შოუს წარუმატებლობისა იყო დროის პერიოდი, ის გადიოდა საღამოს 8 საათზე, ხოლო ამავე დროს არხ NBC-ზე გადიოდა სერიალი მეგობრები, რომლის პრემიერაც ასევე 1994 წელს შედგა. My So-Called Life სერიალმა გაუკვალვა გზა მაშინ ახალგაზრდა მსახიობებს კლეირ დეინს და ჯარედ ლეტოს.
Fox-ის სერიალი Party of Five, რომლის პრემიერა გაიმართა 1994 წელს, მაშინვე პოპულარული გახდა თინეიჯერ მაყურებლებს შორის, ხოლო ვარსკვლავები მეტიუ ფოქსი და სკოტ უოლფი გოგოებს გულთამპყრობელები გახდნენ, ასევე ამ სერიალმა გზა გაუკვალა პოპულარობისკენ მსახიობებს ჯენიფერ ლავ ჰიუიტს, ნივ კემპბელს, და ლეისი ჩაბერტს.
2003 წელს სულ ახალი სერიალები გამოჩნდა ასპარეზზე. ამ წელს მორჩა Dawson’s Creek-ის და Buffy: The Vampire Slayer-ის ჩვენება. სამაგიეროდ შედგა The O.C.-ს პრემიერა Fox-ზე და One Tree Hill-ის WB-ზე. ორივე შოუ მალევე გახდა პოპულარული.
O.C.-ის პოპულარობამ MTV-ს ჩაუსახა იდეა, რომ გამოეშვა რეალური შოუები, როგორიცაა Laguna Beach: The Real Orange County და The Real Housewives of Orange County. Laguna იყო მოუმზადებელი დრამა სერიალი. შოუ ძალიან პოპულარული იყო თინეიჯერებს შორის. MySpace-ზე გაკეთებული ლაგუნას საიტი, სიდიდით მეორე საიტია, 100 000 წევრით. ამავდროულად The OC-ს პოპულარობა (როგორც 90210-ის და Dawson-ის) ნელ-ნელა დაეცა და სერიალის ჩვენება შეწყვიტეს 2007 წელს. რაც შეეხება ლაგუნას, იგი კვლავ ეთერშია, ოღონდ მისი მსგავსი სერიალით The Hills-ით.
ამჟამად მიმდინარეობს Beverly Hills, 90210-ის გადამუშავებული ვერსია, რომელშიც გვპირდებიან, რომ ბევრ ძველი წევრი დაბრუნდება, თუმცა სიუჟეტი ახალი პერსონაჟების ირგვლივ ვითარდება.
იხილეთ აგრეთვე
კატეგორია:თინეიჯერული დრამები კატეგორია:სატელევიზიო ჟანრები კატეგორია:სატელევიზიო ტერმინოლოგიები
გრაფიკა
რესურსები ინტერნეტში
კატეგორია:სახვითი ხელოვნება
წმინდა კიბე
thumb|220px|right|წმინდა კიბის სურათი წმინდა კიბე (Scala Santa) — დღეს არ არსებული ლატერანის სასახლის მარმარილოს ძველი  კიბე. პირველად მოიხსენიება IX საუკუნის შუა წლებში დაწერილი რომის პაპ სერგი II -ის „Liber Pontificalis“-ში. ამავე დროს შეიქმნა ლეგენდა, რომლის თანახმადაც კიბე ჩამოიტანა წმინდა ელენემ 326 წელს იერუსალიმიდან. ამავე ლეგენდის თანახმად ეს კიბე იყო განთავსებული პონციუს პილატეს სასახლეში და მასზე ავიდა იესო ქრისტე პილატეს სამსჯავროზე. 2007 წელს მოხდა კიბის რესტავრაცია, მათ შორის გაიწმინდა ბალდასარე ქროჩეს ფრესკებიც. .
ლიტერატურა
კატეგორია:რომი
ნიკა ფილიევი
ნიკა ფილიევი (Ника Константинович Пилиев; დ. 21 მარტი, 1991) — რუსი ფეხბურთელი, ეთნიკურად ოსი. 2013 დან 2014 წლამდე იცავდა გორის „დილას“ ღირსებას. პოზიციით შემტევი ნახევარმცველია.
კარიერა
მისი დებიუტი რუსეთის პრემიერ ლიგაში შედგა 2009 წლის 16 მაისს, მოსკოვის „ლოკომოტივის“ შემადგენლობაში „ტერეკის“ წინააღმდეგ.
რესურსები ინტერნეტში
კატეგორია:დაბადებული 1978 კატეგორია:რუსი ფეხბურთელები კატეგორია:გორის დილას ფეხბურთელები კატეგორია:მოსკოვის ცსკა-ს ფეხბურთელები კატეგორია:ბრატისლავის სლოვანის ფეხბურთელები კატეგორია:მოსკოვის ლოკომოტივის ფეხბურთელები კატეგორია:დაბადებული 21 მარტი
ივანოვკა (მელეუზის რაიონი)
2010 წლის მონაცემებით სოფელში ცხოვრობს 133 ადამიანი. რაიონულ ცენტრ მელეუზიდან დაშორებულია 21 კილომეტრით. უახლოესი რკინიგზის სადგურია ზირგანი, რომელიც დაშორებულია 14 კმ-ით.
2002 წლის მონაცემებით მოსახლეობის უმრავლესობას რუსები შეადგენენ (86 %).
სქოლიო
კატეგორია:მელეუზის რაიონის სოფლები
15 მაისი
15 მაისი — გრიგორიანული კალენდრის 135-ე დღე (ნაკიან წლებში - 136-ე დღე). წლის ბოლომდე დარჩენილია 230 დღე.
იხილეთ აგრეთვე
სხვა თვეები
0515
1170
თარიღი უცნობია
კატეგორია:1170
მოსკიტების სანაპირო
მარჯვნივ|340x340პქ კარიბის მოსკიტების სანაპირო მდებარეობს ატლანტის ოკეანის სანაპიროზე დღევანდელ ნიკარაგუაში. მას სახელი დაერქვა მოსკიტების ხალხის გამო და დიდი ხნის განმავლობაში ბრიტანეთის პროტექტორატის ქვეშ იყო. მოსკიტების სანაპირო ნიკარაგუას შეუერთდა 1894 წელს. თუმცა 1960 წელს მისი ჩრდილოეთი ნაწილი გადაეცა ჰონდურასს საერთაშორისო სასამართლოს ძალით.
ისტორია
დროთა განმავლობაში მოსკიტების სანაპიროს სახელი განზოგადდა და იგი ნიკარაგუის მთელს აღმოსავლეთ სანაპიროსაც კი მოიცავს. უფრო ზუსტად კი მოსკიტების სანაპირო არის ვიწრო ზოლი ხმელეთისა, რომელიც შემოსაზღვრულია კარიბის ზღვით. იგი აღმოსავლეთიდან დასავლეთისკენ კვეთს ხმელეთს 60 კმ-ით, ჩრდილოეთიდან სამხრეთისაკენ კი 360 კმ-ით. მას ჩრდილოეთიდან საზღვრავს მდინარე უაუა. დასავლეთიდან კი ნიკარაგუის მთიანეთი. სამხრეთით კი ბოლოვდება რიო რამათი. მნიშვნელოვანი ქალაქებია ბლუეფილდსი (ყველაზე დიდი ქალაქი), მაგდალა, პრინსაპოლკა.
პირველი ევროპული ახალშენი მოსკიტების ქვეყანაში 1630 წლიდან ჩნდება, როდესაც ჩამოდიან ინგლისური ორგანიზაციის წარმომადგენლები. ამ ორგანიზაციის დამფუძვნებელი იყო უარუიკის ჰერცოგი, ხოლო - ხაზინადარი ჯონ რიმი. მათ დაიკავეს ორი მეჩეჩი და დაამყარეს მეგობრული ურთიერთობა ადგილობრივ მკვიდრებთან. 1655-1860 წლებში ბრიტანეთმა პროტექტორატი დაამყარა მოსკიტოს ინდიელებზე. თუმცა ამ პროტექტორატს და ბრიტანეთის სურვილს კოლონია დაემყარებინა კარიბის ზღვის სანაპიროზე, დიდი წინააღმდეგობა შეხვდა ესპანეთის, შეერთებული შტატებისა და ცენტრალური ამერიკის გაერთიანებული პროვინციების მხრიდან. აშშ-ის წინააღმდეგობა გამოწვეული იყო იმით, რომ მას ეშინოდა ბრიტანეთს არ მოეპოვებინა უპირატესობა საოკეანეთშორისო არხის მშენებლობის საკითხში. 1848 წელს მოსკიტების მიერ გრეითაუნის (შემდგომ სან ხუან დელ ნორტე) დაუფლებამ ბრიტანეთის მხარდაჭერით დიდი მღელვარება გამოიწვია აშშ-ში, იმდენად დიდი, რომ ომის საშიშროებაც კი გაზარდა. 1854 წელს ამერიკულმა ხომალდმა USS Cyane-მა დაბომბა გრეითაუნი იმ ძალადობის გამო, რომელიც მიიღეს სოლონ ბორლანდმა და აშშ-ის სხვა მოქალაქეებმა. ყველაფერს მოევლო 1850 წელს დადებული კლეიტონ=ბულუერის შეთანხმებით. როდესაც მხარეები შეთანხმდნენ არ გაემაგრებინათ საბრძოლოდ კოლონიები და სამფლობელოები ცენტრალურ ამერიკაში. 1859 წლის ნოემბერში კი ბრიტანეთმა პროტექტორატო ჰონდურასს გადასცა.
ეს გახდა მიზეზი ინდიელთა აჯანყებისა. დაპირისპირება დასრულდა 1860 წლის 28 იანვარს მანაგუაში დადებული ხელშეკრულებით. მოსკიტების სანაპირო კაბო გრასიას ა დიოსისან გრეითაუნამდე გადაეცა ნიკარაგუას, მხოლოდ ავტონომიის სტატუსი უნდა ჰქონოდა. ადგილობრივი ბელადი დასთანხმდა ამ ცვლილებას თუ მისი ხელისუფლება შენარჩუნდებოდა და ყოველწლიურად ნიკარაგუისგან მიიღებდა £1, 000 1870 წლამდე. მაგრამ მისი გარდაცვალების შემდეგ 1864 წლიდან ნიკარაგუამ არ სცნო მისი მემკვისრე.
ავტონომიის მმართველად აღარ აურჩევიათ ახალი ბელადი. ბლუეფილდში შეკრიბა ადმინისტრაციული საბჭო. ინდიელებმა უარყვეს ნიკარაგუის სუზერენობა და მოითხოვდნენ შერჩენოდა მათ ავტონომია საშინაო საკითხების გადაწყვეტაში. ინდიელებმა მიმართეს ავსტრიის იმპერიის სამედიატორო სასამართლოს. სასამართლოს გადაწყვეტილებით (გამოქვეყნდა 1880 წელს) ნიკარაგუის სუზერენობა იზღუდებოდა ინდიელების ავტონომიითა და თვითმმართველობით.
როცა 1894 წელს რიგობერტო კაბესასი წარუძღვა კამპანიას მოსკიტების სანაპიროს შემოსაერთებლად, ინდიელებმა მედგარი წინააღმდეგობით გააპროტესტეს და დაიმუქრნენ- საშველად მიმართავდნენ ბრიტანეთს უკეთესი წინააღმდეგობის გასაწევად. ვითარება დაიძაბა და აშშ-მა საკუთარი პოზიციების გასამყარებლად 6 ივლისიდან 7 აგვისტომდე ბლუეფილდის ოკუპაცია მოახდინა. 14 წლიანი ავტონომიის შემდეგ 1894 წლის 20 ნოემბერს ნიკარაგუის პრეზიდენტ ხოსე სანტოს სელაიას მეთაურობით მოსკიტების ავტონომია გაუქმდა და იგი ნიკარაგუას უშუალოდ შეუერთდა. სანაპიროს ყოფილ ტერიტორიაზე 1980-იან წლამდე არსებობდა სელაიას დეპარტამენტი. 1983 წელს სელაიას დეპარტამენტი გაუქმდა მის ტერიტორიაზე შეიქმნა ორი ავტონომია : სამხრეთ ატლანტიკის ავტონომიური რეგიონი და ჩრდილოეთ ატლანტიკის ავტონომიური რეგიონი. მინი|მოსკიტების სანაპიროს დროშა 1824-1860 მოსკიტების სანაპიროს დროშა პირველად შეიქმნა 1834 წელს. მეორე დროშა ლი 1860 წელს შეიქმნა, როდესაც ნიკარაგუის დროშამ შეცვალა კავშირის დროშა.
1847 წელს მორავიული ეკლესიის მისიონერები ჰერნჰუთიდან, საქსონიიდან ცამოდიან და იწყებენ ქადაგებას., მეცხრამეტე საუკუნის ბოლოსათვის მოსკიტებისა და კრეოლესის უმეტესობა გაექრისტიანებინათ.
მაცხოვრებლები
ნიკარაგუის ტერიტორიაზე, მოსკიტების სანაპიროზე განთავსებულია 118,000 მოსახლე. მათ შორის 57% არის მოსკიტო, 22%-კრეოლები, 15%-ლადინოსები, 4%-სუმუ, 1%-გარიფუნა, 0.5%-ჩინელები,  0.5%-რამა.
კატეგორია:ნიკარაგუის გეოგრაფია კატეგორია:ნიკარაგუის ისტორია
ლოქორია
ლოქორია, გუწუ (Tinca tinca) — თევზი კობრისებრთა ოჯახისა. მისი სხეულის სიგრძე 30 სმ, მასა 500 გ აღწევს, მაღალია, სქელი, ლორწოს სქელი ფენით დაფარული. აქვს წვრილი ქერცლი, მუქი მწვანე ზურგი, ზეთისხილისფერი გვერდები, რომელსაც ოქროს ელფერი დაჰკრავს, პირის კუთხეებში — თითო პატარა ულვაში. ბინადრობს ევროპაში, აზიაში, ობისა და ენისეის აუზებში. საქართველოში ძირითადად შავი ზღვის აუზის მტკნარ წყლებში გვხვდება. ლოქორიას სარეწაო მნიშვნელობა მცირეა.
ლიტერატურა
კატეგორია:კობრისებრნი
გლენ თეოდორ სიბორგი
სიბორგმა კარიერის უმეტესი ნაწილი კალიფორნიის უნივერსიტეტში (ბერკლი) მასწავლებლად და სამეცნიერო მკვლევარად გაატარა, ასევე იყო პროფესორი, ხოლო 1958-1961 წლებში უნივერსიტეტის მეორე კანცლერი. იყო ამერიკის ათი პრეზიდენტის მრჩეველი, 1961-1971 წლებში ამერიკის ატომური ენერგიის კომისიის თავმჯდომარე.
სიბორგი არის ათი ელემენტის თანა-აღმომჩენი, ეს ელემენტებია: პლუტონიუმი, ამერიციუმი, კიურიუმი, ბერკელიუმი, კალიფორნიუმი, აინშტაინიუმი, ფერმიუმი, მენდელევიუმი, ნობელიუმი და ელემენტი 106. აღმოჩენილი აქვს 100-ზე მეტი იზოტოპი. 1951 წელს ედუინ მაკ-მილანთან ერთად ნობელის პრემიის მიღების შემდეგ, 50-მდე საპატიო დოქტორის წოდება მიენიჭა, და დაჯილდოვდა რამდენიმე ნომინაციით. ავტორია რამდენიმე წიგნისა და 500-მდე ჟურნალის სტატიის.
სქოლიო
კატეგორია:ამერიკელი ნობელის პრემიის ლაურეატები კატეგორია:აშშ-ის სკეპტიკოსები კატეგორია:შვედეთის სამეფო მეცნიერებათა აკადემიის წევრები კატეგორია:აშშ-ის მეცნიერებათა ეროვნული აკადემიის წევრები კატეგორია:კალიფორნიის უნივერსიტეტის (ბერკლი) კურსდამთავრებულები
ტუბურანი (ბასილანი)
ტუბურანი (ოფიციალურად ტუბურანის მუნიციპალიტეტი; Lungsod sa Tuburan; Bayan ng Tuburan) ― მეორე კლასის მუნიციპალიტეტი ბასილანის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 24 742 ადამიანს შეადგენს. მოიცავს 10 ბარანგაის.
სქოლიო
კატეგორია:ბასილანის მუნიციპალიტეტები
ტექსტოლოგია
ტექსტოლოგია — ისტორიულ–ფილოლოგიური დისციპლინა, რომელიც კრიტიკულად შეისწავლის ისტორიულ დოკუმენტებს და ლიტერატურულ ნაწარმოებებს ტექსტის შედგენის ისტორიის შესწავლისა და მათი მეცნიერულად გამოცემის მიზნით. ტექსტოლოგიას ჯერ კიდევ ანტიკურ ეპოქაში ჩაეყარა საფუძველი და როგორც მეცნიერული დისციპლინა, იგი XVIII საუკუნეში იღებს სათავეს. ტერმინი ტექსტოლოგია კი პირველად გამოიყენა რუსმა ლიტერატურათმცოდნემ ბორის ტომაშევსკიმ. ტექსტოლოგია მჭიდროდაა დაკავშირებული წყაროთმცოდნეობასთან, პალეოგრაფიასთან და სპეციალურ ისტორიულ დისციპლინებთან.
რავა-აოპა-ვატუმოჰაის ეროვნული პარკი
რავა-აოპა-ვატუმოჰაი (Taman Nasional Rawa Aopa Watumohai) — ეროვნული პარკი ინდონეზიაში. მდებარეობს კუნძულ სულავესიზე, სამხრეთ-აღმოსავლეთ სულავესის პროვინციაში. ეროვნულ პარკად გამოცხადდა 1989 წელს. ფართობი 1 050 კმ²–ია. სიმაღლე მერყეობს ზღვის დონიდან 981 მეტრამდე.
მრავალფეროვანია პარკის მცენარეულობა: მთისწინა წვიმის ტყეები, მანგროსა და სანაპიროს ტყეები, სავანები და მტკნარი წყლის ჭაობის ტყეები. პარკშ ბინადრობს საფრთხის ქვეშ მყოფი ბარიბუსა. გავრცელებულია 155 სახეობსი ფრინველი, რომელთაგან 37 სულავესის ენდემია, ასევე 323 სახეობის მცენარე.
რესურსები ინტერნეტში
კატეგორია:ინდონეზიის ეროვნული პარკები კატეგორია:სულავესი კატეგორია:1989 წელს დაარსებული დაცული ტერიტორიები კატეგორია:რამსარის ძეგლები ინდონეზიაში კატეგორია:სამხრეთ-აღმოსავლეთ სულავესის გეოგრაფია
Famelica nitida
Famelica nitida — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
კარნეგი-ჰოლი
thumb|250px|კარნეგი-ჰოლი კარნეგი-ჰოლი (Carnegie Hall) — საკონცერტო დარბაზი ნიუ-იორკში. აშენდა ფილანტროპ ენდრიუ კარნეგის მიერ 1890 წელს და ის აშშ-ს ერთ-ერთი ყველაზე მნიშვნელოვანი დაწესებულებაა როგორც კლასიკური, ისე პოპულარული მუსიკისთვის, ასევე განთქმული მისი სილამაზით, ისტორიითა და საუცხოო აკუსტიკით. კარნეგი-ჰოლს აქვს საკუთარი სამხატვრო-საშემსრულებლო პროგრამა, განვითარებისა და მარკეტინგის განყოფილებები და ყოველ სეზონზე დაახ. 100 წარმოდგენას მართავს; მისი დარბაზები ასევე ქირავდება საშემსრულებლო ჯგუფებისთვის. მას საკუთარი რეზიდენტი კომპანია არა ჰყავს.
კარნეგი-ჰოლი მდებარეობს მეშვიდე ავენიუსა და 57-ე ქუჩის სამხრეთ-აღმოსავლეთ კუთხეში, ცენტრალური პარკიდან ორ ბლოკში. ერთი ძალიან ძველი ხუმრობა კარნეგი-ჰოლის ფოლკლორის განუყოფელ ნაწილად იქცა: შეკითხვა: "როგორ შეიძლება კარნეგი-ჰოლში მოხვედრა?", პასუხი: "პრაქტიკა, პრაქტიკა, პრაქტიკა".
სტრუქტურა
thumb|300px|კარნეგი ჰოლის მიმდებარე ქუჩა კარნეგი-ჰოლი შედგება სამი ერთმანეთისგან განსხვავებული შენობისაგან და მისი შიდა სტრუქტურაც საკმაოდ დახლართული და დამაბნეველია. აქ სამი ძირითადი აუდიტორიუმია: მთავარი ჰოლი, სარეპეტიციო ჰოლი და სასულერო მუსიკის ჰოლი.
მთავარი ჰოლი
მთავარ ჰოლს მნახველი აღტაცებაში მოჰყავს მისი თბილი, ცოცხალი აკუსტიკითა და ხშირია კრიტიკოსთა წუხილი იმის თაობაზე, რომ ნიუ-იორკის ფილარმონიის ორკესტრი ლინკოლნის ცენტრში მართავს წარმოდგენებს მისი ყოფილი ბინის - კარნეგი-ჰოლის ნაცვლად. ისააკ შტერნს ეკუთვნის ფრაზა: "ჰოლი თავადაა ინსტრუმენტი, ის იღებს იმას რასაც შენ ქმნი და იგი ცხოვრებაზე უფრო მაღლა აჰყავს."
მთავარი ჰოლი წარმოუდგენლად მაღალია, და ზედა აივნის მაყურებლებს იქ მოსახვედრად 105 საფეხურის ასვლა უწევთ. ზედა დონის გარდა ყველა იარუსზე მისვლა შესაძლებელია ლიფტითაც.
ჰოლის აგების შემდეგ მსოფლიო კლასიკური მუსიკის თითქმის ყველა უდიდეს შემსრულებელს მთავარ აუდიტორიუმში კონცერტი გაუმართავს და დარბაზის ლობი მორთულია ხელმოწერილი პორტრეტებითა და მემორაბილიით.
არქიტექტურა
კარნეგი-ჰოლის პროექტი შესრულებულია ყავისფერი ქვის აგურით იტალიური რენესანსის სტილში უილიამ ბარნეტ ტატჰილის მიერ. მიუხედავად იმისა, რომ ეს სახელი შედარებით უცნობია, შენობის არქიტექტურის წარმატება უმეტესწილად მისი დამსახურებაა.
კარნეგი ჰოლი ერთ-ერთი ბოლო შენობაა ნიუ-იორკში, რომელიც სრულიად ქვითაა ნაგები, ლითონის კარკასის გარეშე. თუმცა მე-20 საუკუნეში სტუდიოებისთვის საჭირო ფართის დამატებისას შენობის გარკვეულ სეგმენტებს ლითონის ჩონჩხიც დაემატა. ფასადი შესრულებულია ვიწრო რომაული აგურით, ძირითადად ოხრის ფერში, ტერაკოტასა და ყავისფერი ქვის დეტალებით. ფოიეში არქიტექტორმა თავი აარიდა თანამედროვე ბაროკოს თეატრალურობას ფილიპო ბრუნელესკის პაცის კაპელის მსგავსი ფლორენციული რენესანსის მანერით: თეთრი შპაკლი (?) და რუხი ქვა ჰარმონიულ სისტემას ქმნის მომრგვალებული არკებითა და კორინთული საყრდენებით უწყვეტი კარნიზის ქვეშ, რომელსაც თავის მხრივ მომრგვალებული ლუნეტები დასდევს ოვალური თაღოვანი ჭერის ქვეშ.
ისტორია
thumb|200px|left|კარნეგი ჰოლ ტაუერი კარნეგი-ჰოლს სახელი ენდრიუ კარნეგის პატივსაცემად დაერქვა, რომელმაც ნაგებობისთვის საჭირო თანხები გაიღო. თავდაპირველად ჰოლი დანიშნული იყო ნიუ-იორკის სიმფონიური ორკესტრისთვის, რომელსაც კარნეგი ასევე მფარველობას უწევდა. მშენებლობა 1890 წელს დაიწყო ისააკ ჰოპერის კომანიის მიერ. ოფიციალური გახსნის ღამედ ითვლება 1891 წლის 5 მაისი კონცერტით, რომელსაც დირიჟორობდა მაესტრო პეტრე ჩაიკოვსკი. მუშაობა შენობაზე 1897 წლამდე გრძელდებოდა.
შენობა კარნეგის ოჯახის მფლობელობაში იყო 1924 წლამდე. ამ წელს კარნეგის ქვრივმა შენობა უძრავი ქონების დეველოპერს რობერტ საიმონს მიჰყიდა. საიმონის გარდაცვალების შემდეგ მისმა ვაჟმა იგი ნიუ-ოირკის ფილარმონიას შესთავაზა, თუმცა ამ უკანასკნელმა ლინკონლის ცენტრში გადასვლის მიზეზით შემოთავაზება უარყო. 1960 წლისთვის შენობას დანგრევას უპირებდნენ და მის ადგილას კომერციული ცათამბჯენის აგება იგეგმებოდა. ისააკ შტერნის მეთაურობით შექმნილი ჯგუფის ზეწოლით ქალაქმა შენობა $5 მილიონად შეისყიდა და საქვემლოქმედო ორგანიზაციას მიაქირავა. 1964 წელს შენობას ნაციონალური ისტორიული ლენდმარკის სტატუსი მიენიჭა. 1983 და 1995 წლებში შენობას ძვირადღირებული რემონტი ჩაუტარდა ჯეიმზ პოლშეკისდიზაინით.
აღდგენით სამუშაოებს დიდი წინააღმდეგობა შეხვდა, ვინაიდან 1986 წელს სამუშაოების დასრულების შემდეგ მაყურებლები ჩიოდნენ, რომ შენობის განთქმული აკუსტიკა განადგურებული იყო. რემონტის გამტარებელი ოფიციალური მხარეები ამგვარ დარღვევას უარყოფდნენ ცხრა წლის განმავლობაში. თუმცა 1995 წელს პრობლემის მიზეზს მიაკვლიეს, რაც სცენის ქვეშ დარჩენილი ბეტონის ძელი აღმოჩნდა.
არქივები
1986 წელს საზოგადოებისთვის მოულოდნელად ცნობილი გახდა რომ კარნეგი ჰოლს არქივი არასდროს ჰქონია. ამგვარად ცენტრალიზებული საარქივო განყოფილების გარეშე კარნეგი-ჰოლის დოკუმენტური ისტორიის მნიშვნელოვანი ნაწილი გაფანტული იყო. პრესაში გავრცელდა ისტორიები იმის შესახებს, რომ კარნეგი ჰოლის თანამშრომლები მისი ისტორიის აღდგენას შენობის სარდაფებსა და სხვენებზე ცდილობდნენ, რამაც უდიდესი გამოხმაურება ჰპოვა საზოგადოებისგან — ძველი პროგრამები, რომელსაც ხალხი რელიქვიად ინახავდა, მთელი მსოფლიოდან იგზავნებოდა ჰოლის არქივის აღდგენაში დახმარების მიზნით. ამგვარად მოძიებულ იქნა უამრავი მასალა, მათ შორის 12.000 პროგრამა, რამაც საშუალება მისცა არქივს ხელახლა შეეკოწიწებინა კარნეგი-ჰოლის მთელი ისტორია.
რესურსები ინტერნეტში
კატეგორია:ნიუ-იორკი კატეგორია:საკონცერტო დარბაზები
ისლამგულოვო (მელეუზის რაიონი)
ისლამგულოვო (Исламғол; Исламгулово) — სოფელი რუსეთის ფედერაციაში, ბაშკირეთის რესპუბლიკის მელეუზის რაიონში.
2010 წლის მონაცემებით სოფელში ცხოვრობს 48 ადამიანი. რაიონულ ცენტრ მელეუზიდან დაშორებულია 21 კილომეტრით. უახლოესი რკინიგზის სადგურია ზირგანი, რომელიც დაშორებულია 14 კმ-ით.
2002 წლის მონაცემებით მოსახლეობის უმრავლესობას ბაშკირები შეადგენენ (96 %).
სქოლიო
კატეგორია:მელეუზის რაიონის სოფლები
დრაკონი (შუახმელეთი)
ჯ. რ. რ. ტოლკინის ლეგენდარიუმში დრაკონები ეფუძნებიან ევროპულ ლეგენდებში აღწერილებს.
გარდა სიტყვისა „dragon“ (რომელიც ფრანგული ენიდან იქნა აღებული), ტოლკინი იყენებდა ტერმინებს „drake“ (ორიგინალური ინგლისური ტერმინი, ძველი ინგლისურიდან), „draca“ (ლათინური „draco“-დან) და „worm“-ს (ჭიას, wyrm, "serpent", "dragon", ინგ.)
ისტორია
დრაკონები პირველ ეპოქაში შექმნა მორგოთმა. მან დაიმორჩილა რამდენიმე მაია და დრაკონების სხეულში შეასახლა. დრაკონებს ჰქონდა დამოუკიდებლად გამრავლების უნარი. გვიან ეპოქებში მათი წარმოშობის ადგილი გახდა დამჭკნარი ველი. ისტორიაში პირველი ცნობილი დრაკონი იყო გლაურუნგი.
შუახმელეთში არსებობდნენ სხვადასხვა ტიპის დრაკონები და ისინი ასევე განსხვავდებოდნენ გადაადგილების უნარის მიხედვით:
დრაკონების მესამე ტიპი სხვებისგან იმით განსხვავდებოდა, რომ გააჩნდა როგორც ფეხები, ისევე ფრთები. ისინი გამოჩნდნენ რისხვის ომში, რომელიც მიმდინარეობდა პირველი ეპოქის მიწურულს, მაგრამ ამის შემდეგ გაქრნენ. მიუხედავად ამისა ფრთიანი დრაკონების ნაწილი გადარჩა და არსებობდა გვიან ეპოქებში (იხ. სმაუგი). შუახმელეთში ზოგიერთი დრაკონი იყო ცეცხლისმფრქვევი. ასეთ დრაკონებს უწოდებდნენ ურულოკებს. არსებობდნენ ცივი გველებიც, რომელთაც ცეცხლის ფრქვევის უნარი არ გააჩნდათ.
ცეცხლისმფრქვევი დრაკონების რიცხვს მიეკუთვნებოდნენ გლაურუნგი და სმაუგი (რომელსაც გლაურუნგისგან განსხვავებით ფრთებიც გააჩნდა).
აღსანიშნავია ასევე დრაკონების დამოკიდებულება განძეულობისადმი, განსაკუთრებით ოქროულობისადმი - ეს კარგად ჩანს ბილბოს მოგზაურობის ისტორიაში.
მათ ცბიერებას, ძლიერ ფიზიკურ და დაჰიპნოზების ძალას უწოდებდნენ დრაკონის ჯადოს. დრაკონის ჯადოს ქვეშ რომ არ მომხდარიყო ვინმე, ამისათვის არავითარ შემთხვევაში პირდაპირ თვალებში არ უნდა ეცქერათ და ასევე გამოცანებით უნდა დალაპარაკებოდნენ, ისე, რომ ინფორმაცია, რომელსაც ფლობდნენ სრულად არ გაეცათ. ამის გამო დრაკონი ბრაზდებოდა და იბნეოდა.
ცნობილია ასევე, რომ ჯუჯებისათვის გამოჭედილ შვიდი ბეჭდისგან ოთხი იყო განადგურებული ცეცხლისმფრქვევი დრაკონის ცეცხლით. მაგრამ ძალაუფლების ბეჭდებისა და მთავარი ბეჭდის გასანადგურებლად მათი ცეცხლის ძალა არ კმაროდა.
დრაკონებს აგრეთვე ჰქონდათ თვისება, რომელსაც „დრაკონების შელოცვა“ ეწოდებოდა. ეს იყო სხვებზე ზემოქმედების საშუალება. სხვადასხვა ნაწარმოებიდან კარგად ცნობილია დრაკონების სმაუგისა და გლაურუნგის ასეთ თვისებებზე.
გველეშაპები
გველეშაპები (Worms) შუახმელეთში  წარმოადგენდნენ დრაკონების რასას, განსაკუთრებით უფრთო დრაკონები (როგორიც იყო გლაურუნგი). ისინი გამოირჩეოდნენ იმით, რომ მხოლოდ ძირს დაცოცავდნენ.
Worm არის Dragon-ის ძველი ფორმა და მომდინარეობს ძველი ინგლისური wyrm-იდან, აგრეთვე ძველსკანდინავიური ormr-იდან (გველი).
ანკალაგონი
ანკალაგონი — ფრთიანი დრაკონებიდან ერთ-ერთი უძლიერესი. იგი შექმნა მორგოთმა პირველ ეპოქაში, რისხვის ომისთვის, რომელიც ვალართა წინააღმდეგ მიმდინარეობდა. მან გააგზავნა ანკალაგონი ანგბანდიდან, რათა თავისი მტრები გაენადგურებინა. ეს დრაკონი ისეთი ძლევამოსილი იყო, რომ მას წინ თვით ვალართა მეუფეც მანუე კი ვერ აღუდგა.
მხოლოდ ეარენდილი, ნახევრად-ელფების შთამომავალი, ელდართა და ედაინთა უფლისწული, დაეშვა ციდან თავის გემზე ვინგილოთზე და შეება ბრძოლაში ამ უძლეველ დრაკონთან. ისინი მთელი დღე იბრძოდნენ, სანამ ეარენდილმა არ დაამარცხა ანკალაგონი. არდის ისტორიაში ყველაზე შთამბეჭდავი ბრძოლა ეარენდილის და ანკალაგონისა იყო.
ჯადოსან განდალფის თქმით, ანკალაგონის მიერ გამოფრქვეული ცეცხლი იმდენად ღონიერი იყო, რომ თავისუფლად შეეძლო გაენადგურებინა ყველა ძალაუფლების ბეჭედი, გარდა მთავარისა.
სკათა
სკათა ასევე ცნობილია, როგორც „სკათა გველი“. ბინადრობდა რუხ მთებში, ისევე როგორც ყველა ჩრდილო დრაკონი. სკათას შესახებ ცოტა რამ არის ცნობილი. იგი განგმირაფრაგმარის შვილმა ფრამმა (ეორლ ახალგაზრდას წინაპარმა).
სკათას დაღუპვის შემდეგ, მის მიერ დაგროვებულმა სიმდიდრემ გამოიწვია ეოთეოდის ხალხსა და მესაკუთრე, თავმოყვარე ჯუჯებს შორის დიდი განხეთქილება, რომელიც მოგვიანებით ომში გადაიზარდა. ჯუჯები მიიჩნევდნენ რომ ის განძეული, რომელსაც ადრე დრაკონი დარაჯობდა მათ ეკუთვნოდათ. ომში ფრამი დაიღუპა. მიუხედავად იმისა რომ ეს ომი დასრულდა, ეოთეოდმა განძეულის ნაწილის ჩაგდება შეძლო. მათ ჩამოიტანეს ეს სიმდიდრე როჰანში, რომელშიც საბოლოოდ დასახლდნენ.
საყვირი, რომელიც ეოვინმა მერი ბრენდიბაკს აჩუქა, სწორედ რომ იმ განძეულიდან იყო, რომელსაც დრაკონი სკათა იცავდა.
რესურსები ინტერნეტში
კატეგორია:შუახმელეთის დრაკონები
Lista zwierząt Śródziemia
სიბელიუსის აკადემია
thumb|სიბელიუსის აკადემია
სიბელიუსის აკადემია ერთადერთი კონსერვატორიაა ფინეთში, რომელიც 1882 წელს დაარსდა ჰელსინკის მუსიკის უნივერსიტეტის სახელით, შემდეგ გადაკეთდა აკადემიად და დიდი ფინელი კომპოზიტორის, იან სიბელიუსის სახელი მიენიჭა, რომელიც ამავე უნივერსიტეტში სწავლობდა. აკადემია ერთ-ერთი ყველაზე დიდი და პრესტიჟულია მთელი ევროპის მასშტაბით.
სწავლება
thumb
აკადემიის პირველი საფეხურია მაგისტრატურა და დიპლომს გასცემს შემდეგ სპეციალობებში:
ნუევო-ლეონის შტატი
ნუევო-ლეონი – შტატი მექსიკაში. მდებარეობს ქვეყნის ჩრდილო აღმოსავლეთით. ესაზღვრება შტატები: ჩრდილოეთით და აღმოსავლეთით – ტამაულიპასი, სამხრეთით – სან-ლუის-პოტოსი, დასავლეთით – კოაუილა. ჩრდილოეთით, ნუევო-ლეონს აქვს 15 კილომეტრიანი საზღვარი აშშ-თან, კონკრეტულად ტეხასის შტატთან.
რესურსები ინტერნეტში
კატეგორია:მექსიკის შტატები
შურისმაძიებლები (2012 წლის ფილმი)
შურისმაძიებლები (The Avengers) — 2012 წლის ამერიკული სუპერგმირული ფილმი, რომელიც Marvel Studios-მა გადაიღო. მას დისტრიბუციას უწევს Walt Disney Pictures. ფილმი ეფუძნება კომპანიის Marvel Comics მიერ გამოცემული სუპერგმირების გუნდ „შურისმაძიებლების“ თავგადასავლებს. ფილმის სცენარის ავტორი და რეჟისორია ჯოს უიდონი. მთავარ როლებს მასში ასრულებენ რობერტ დაუნი უმცროსი, კრის ევანსი, მარკ რუფალო, კრის ჰემსუორთი, სკარლეტ იოჰანსონი, ჯერემი რენერი, ტომ ჰილდსტონი და სემუელ ლ. ჯექსონი.
ფილმის სიუჟეტის მიხედვით, ორგანიზაციის S.H.I.E.L.D. ლიდერი ნიკ ფიური (სემუელ ლ. ჯექსონი) რკინის კაცს, ჰალკსა, თორს და კაპიტან ამერიკას აერთიანებს ერთ გუნდში, რომელსაც „შურისმაძიებლები“ ეწოდება. ჯგუფმა უნდა შეაჩეროს ლოკის, თორის ძმის ქმედებები, რომლებიც მიმართულია დედამიწის განასადგურებლად.
ფილმზე მუშაობა დაიწყო, როდესაც მერილ ლინჩი 2005 წლის აპრილში Marvel Comics-ის ერთ-ერთი მეწილე გახდა. ფილმის „რკინის კაცი“ 2008 წლის წარმატების შემდეგ Marvel Studios-ისგან ცნობილი გახდა, რომ „შურისმაძიებლები“ 2011 წლის ივლისში გამოვიდოდა. 2009 წლის მარტში გუნდს შეუერთდა სკარლეტ იოჰანსონი. ფილმის დასრულება 2012 წლისათვის გადაიდო. უიდონი კოლექტივს 2010 წლის აპრილში შეუერთდა და შეცვალა სცენარი, რომლის ავტორი სინამდვილეში ზეკ პენი იყო. ფილმის წარმოება დაიწყო 2011 წლის აპრილში, ნიუ-მექსიკოში გადაღებებით და 2011 წლის აგვისტოში გადაინაცვლა კლივლენდის ტერიტორიაზე. 2011 წლის სექტემბერში გადაღებები ნიუ-იორკში მიმდინარეობდა. პოსტ-წარმოების პერიოდში ფილმი 2D ფორმატიდან 3D-ში იქნა გადაყვანილი.
„შურისმაძიებლების“ პრემიერა გაიმართა ჰოლივუდში (კალიფორნია, აშშ), თეატრში El Capitan, 2012 წლის 11 აპრილს. დღეისათვის იგი 1 მილიარდი დოლარის შემოსავლის ზღვარის გადალახვის მხრივ რეკორდსმენია და ყველა დროის შემოსავლიანი ფილმების სიაში რიგით მესამე ადგილი უკავია.
ფილმის შემდგომი ნაწილის წარმოება 2012 წლის მაისში დაიწყო.
სიუჟეტი
ასგარდელი ლოკი ხვდება ჩიტაურების სახელით ცნობილი უცხო რასის მეთაურს. ტესერაქტის სანაცვლოდ უცხოპლანეტელი ლოკის სთავაზობს ჩიტაურელთა დიდ არმიას, რომელიც დედამიწის დაპყრობაში დაეხმარება. ნიკ ფიური, სააგენტო S.H.I.E.L.D.-ის უფროსი და აგენტი მარია ჰილი ეწვევიან კვლევით ცენტრს, სადაც ერიკ სელვიგი მართავს ტესერაქტის კვლევის პროცესს. ფილ კოულსონი განმარტავს, რომ ტესერაქტი გამოჰყოფს ენერგიის დიდ რაოდენობას. მოულოდნელად ტესერაქტი აქტიური ხდება და ხსნის პორტალს, საიდანაც ჩნდება ლოკი. იგი ტესერაქტს იპარავს და თავისი კვერთხით სელვიგსა და სხვა აგენტებს (მათ შორის, ქორისთვალსაც (კლინტ ბერტონი) იმორჩილებს.
პასუხად ამაზე ფიური თავს უყრის სუპერგმირებს: რკინის კაცი (ტონი სტარკი), კაპიტანი ამერიკა (სტივ როჯერსი), ჰალკი (ბრიუს ბანერი) და შავი ქვრივი (ნატალია რომანოვა). ქორისთვალი იპარავს ირიდიუმს, რომელიც ხელს უწყობს ტესერაქტის ძალის სტაბილიზებას, ხოლო ლოკი შტუტგარტშია, სადაც უპირისპირდება როჯერსს, სტარკსა და რომანოვას. ლოკის იჭერენ და S.H.I.E.L.D.-ის შტაბ-ბინაში გადაჰყავთ, მაგრამ ამ დროს ჩნდება მისი ძმა, თორი და მის გათავისუფლებას ცდილობს - იმ იმედით, რომ ლოკი საკუთარ გეგმებს შეცვლის და ასგარდში დაბრუნდება. სტარკი და როჯერსი ერთმანეთს უპირისპირდებიან. თორი თანხმდება ლოკის S.H.I.E.L.D.-ს საფრენ ბაზაზე, ჰელიკარიერზე გადაყვანაზე. იქ ლოკი გამოკეტილია და ბანერისა და სტარკის ზედამხედველობის ქვეშ იმყოფება. S.H.I.E.L.D. ცდილობს ტესერაქტის ადგილსამყოფელის დადგენას.
შურისმაძიებელთა გუნდი იშლება, ვინაიდან ერთსულოვნებას ლოკის საკითხის შესახებ ადგილი არ აქვს. გარდა ამისა ცნობილი ხდება, რომ S.H.I.E.L.D.-ს სურს ტესერაქტის უცხო რასების წინააღმდეგ გამოყენება. მათი კამათისას ხომალდს თავს ესხმიან ბერტონი და სხვა აგენტები. მათი მხრიდან საფრენი მექანიზმების შეფერხების შემდეგ ბანერი, მიღებული ტკივილების გამო, ჰალკად გარდაიქმნება. სტარკი და როჯერსი ცდილობენ მექანიზმების ამუშავებას, ხოლო თორი - ჰალკის აგრესიის შეჩერებას. რომანოვა ბერტონს ებრძვის და უკანასკნელი უგონოდ ეცემა. ლოკი გამოდის დამცავი კაბინიდან, კლავს კოულსონს და თორს, რომელსაც თავისივე კაბინაში ჩაკეტავს, ბაზიდან აგდებს. ჰალკი ეცემა მიწაზე. ფიური კოულსონის სიკვდილს იყენებს შურისმაძიებელთა გაერთიანების მორიგ საბაბად. სტარკისა და როჯერსის აზრით, ლოკის გეგმებში მხოლოდ მათი დამარცხება არ შედის, მას სურს დედამიწაზე ბატონობა. ლოკი იყენებს ტესერაქტს და სტარკის კოშკიდან პორტალს აღებს. ჩიტაურები ამ პორტალით ნიუ-იორკში უზარმაზარი ფლოტით შემოდიან.
ფილმის დასასრულს, პერსონაჟების ტიტრების შემდეგ ნაჩვენებია ორი დამატებითი სცენა: ჩიტაურთა მეთაური ესაუბრება თავის მბრძანებელს, თანოსს. ისინი საუბრობენ დედამიწაზე თავდასხმის შესახებ. მეორე სცენაში შურისმაძიებლები სხედან რესტორანში და შაურმას მიირთმევენ.
როლები
მინი|300პქ|მარჯვნივ|ფილმის პერსონაჟების როლების შემსრულებელი მსახიობები სან-დიეგოში გამართული ფესტივალის Comic-Con ფარგლებში, ჯოს უიდონთან და კევინ ფაიგთან ერთად.
სქოლიო
კატეგორია:2012 წლის ფილმები კატეგორია:Marvel Studios-ის ფილმები კატეგორია:შურისმაძიებლები (Marvel Comics) კატეგორია:Marvel-ის კინოსამყაროს ფილმები
ქრისტეფორე რაჭველიშვილი
ქრისტეფორე რაჭველიშვილი (დ. 1894 — გ. 1 იანვარი, 1937) — ქართველი ფილოლოგი, ისტორიკოსი და პოლიტიკური მოღვაწე. დახვრიტეს საბჭოთა რეპრესიების დროს.
დაიბადა სოფ. სხვავაში (ახლანდ. ამბროლაურის მუნიციპალიტეტი). 1913 წელს დაამთავრა თბილისის სათავადაზნაურო გიმნაზია და სწავლა განაგრძო ხარკოვის უნივერსიტეტში, მაგრამ სტუდენტთა მანიფესტაციაში მონაწილეობისათვის გარიცხეს და დააპატიმრეს, შემდეგ კი გაგზავნეს თავისუფალ გადასახლებაში. 1917 წელს დაამთავრა ოდესის უნივერსიტეტის ისტორია-ფილოლოგიის ფაკულტეტი და დაბრუნდა სამშობლოში. 1917–1919 წლებში იყო საქართველოს ეროვნული საბჭოს წევრი; საქართველოს სოციალ-ფედერალისტური პარტიის წევრი; საქართველოს დამოუკიდებლობის გამოცხადების 1918 წლის 26 მაისის აქტის ერთ-ერთი ხელმომწერი. მონაწილეობდა აფხაზეთში ეროვნული საბჭოს მიერ გაგზავნილ სპეციალურ დელეგაციაში. საქართველოს გასაბჭოების შემდეგ (1921 წ.) იყო ბოლშევიკური რეჟიმის ოპოზიციაში, მემარჯვენე ფედერალისტთა იატაკქვეშა ორგანიზაციის წევრი. 1923 ნოემბ.-1924 ივნ. დაპატიმრებული იყო. შემდეგ პოლიტიკას ჩამოშორდა და ეწეოდა სამეცნიერო-პუბლიცისტურ მოღვაწეობას. დახვრიტეს 1937 წ.
ქრისტეფორე რაჭველიშვილი სხვადასხვა დროს მუშაობდა სახელგამში, ჟურნალ „ლიტერატურული მემკვიდრეობის“ რედაქციაში, „ქართული სიტყვიერების საუნჯის“ კოლეგიის წევრად, ენობრივი ნორმების დამდგენ სახელმწიფო კომისიაში. „რაჭველის“ ფსევდონიმით სისტემატურად აქვეყნებდა სტატიებს გაზეთებში: „ცნობის ფურცელი“ და „სახალხო საქმე“.
ქრისტეფორე რაჭველიშვილი ავტორია სამეცნიერო ნაშრომებისა: „საქართველოს ფეოდალიზმის ისტორია“ (თბ., 1927), „ქართული სტამბის წიგნი“ (თბ., 1934), „ილია ჭავჭავაძე“ (თბ., 1937) და სხვ.
ლიტერატურა
კატეგორია:დაბადებული 1894 კატეგორია:გარდაცვლილი 1937 კატეგორია:ქართველი ისტორიკოსები კატეგორია:ქართველი ფილოლოგები კატეგორია:ქართველი პოლიტიკოსები
ანტონიო მაჩადო ი რუისი
ანტონიო სიპრიანო ხოსე მარია ი ფრანსისკო დე სანტა ანა მაჩადო ი რუისი (დ. 26 ივლისი, 1875, სევილია, ესპანეთი - გ. 22 თებერვალი, 1939, კოლიური, საფრანგეთი) - ესპანელი პოეტი, დრამატურგი, მოაზროვნე-ესეისტი, აკადემიკოსი 1927 წლიდან. მანუელ მაჩადო ი რუისის ძმა.
ბიოგრაფია
დაიბადა პროფესორის ოჯახში. 1883 წელს მისი ოჯახი გადასახლდა მადრიდში. 1899 წლიდან წელიწადნახევარი ცხოვრობდა პარიზში, სადაც დაუახლოვდა ფრანგ სიმბოლისტებს და მოდერნისტებს. რაც აისახა მის თავდაპირველ ლექსების კრებულში. შემდეგ კრებულებში შეინიშნება რეალიზმის მკაფიო ნიშნები. მომდევნო ეტაპზე კიგატაცებულია ბერგსონის თეორიებითა და მიგელ დე უნამუნოს ეგზისტენციალისტური კონცეფციებით. 1927 წელს აირჩიეს სამეფო აკადემიის წევრად და გახდა აკადემიკოსი. 1932 წელს დაბრუნდა მადრიდში და დაიწყო პედაგოგიური მოღვაწეობა მადრიდის უნივერსიტეტში. 1930-იან წლებში ესპანეთში მიმდინარე მოვლენების დროს პოეტი რესპუბლიკელების მხარეს დადგა. 1939 წელს იძულებული იყო დაეტოვებინა ქვეყანა. 28 იანვარს ლტოლვილებთან ერთად გაემართა საფრანგეთ-ესპანეთის საზღვრისაკენ. საზღვრის გადაკვეთიდან ერთ თვეში გარდაიცვალა.
სქოლიო
კატეგორია:ესპანელი პოეტები კატეგორია:ესპანელი დრამატურგები კატეგორია:დაბადებული 1875 კატეგორია:გარდაცვლილი 1939
1171
თარიღი უცნობია
*
Old Sock
სქოლიო
კატეგორია:ერიკ კლეპტონის ალბომები კატეგორია:2013 წლის ალბომები
Famelica pacifica
სქოლიო
კატეგორია:მუცელფეხიანები
გველბრუცასებრნი
გველბრუცასებრნი (Typhlopidae) — გველების ოჯახი. აქვთ გლუვქერცლიანი ჭიისმაგვარი, 10-80 სმ-მდე სიგრძის სხეული; ქერცლოვანი ფარით დაფარული წვრილი, ზოგჯერ სრულიად შეუმჩნეველი თვალები, ქიცვით დაბოლოებული კუდი, რომელსაც ცოცვის დროს ეყრდნობიან; ზედა ყბაზე განლაგებულია რამდენიმე კბილი. მათი აგებულების თავისებურებები დაკავშირებულია ნიადაგში ცხოვრებასთან. მათი თვალები რედუცირებულია და დაფარულია გამჭვირვალე, დამცავი გარსით. სხეული დაფარული აქვთ წვრილი ქერცლებით, კუდი მოკლეა და აღჭურვილია ქაცვებით, გადაადგილებისას გველი კუდს ეყრდნობა. თავი წინიდან მსხვილი ფარებით აქვთ დაფარული, თავის ქალას ძვლები ერთმანეთთან მჭიდროდაა შეერთებული და, როგორც წესი, ზედა ყბაზე აქვთ უკან მიმართული კბილები, ხოლო ქვედა ყბაზე კბილები არ გააჩნიათ. ოჯახი შეიცავს 5-6 გვარს, დაახლ. 170-მდე სახეობით. ყველაზე გავრცელებული გვარია Typhlops (დაახლ. 120 სახეობა), მისი წარმომადგენლები ფართოდ არიან გავრცელებულნი ყველა კონტინენტის ტროპიკულ და სუბტროპიკულ მხარეებში. დანარჩენი 4 გვარი (Helminthopis, Liotyphlops, Typhlopis, Anomalepis) წარმოდგენილია მხოლოდ მცირე რაოდენობით ცენტრალურ და სამხრეთ ამერიკაში. გვარი Anomalepis განსხვავდება ოჯახის სხვა გვარებისაგან იმით, რომ ქვედა ყბაზე მას გააჩნია წყვილი კბილი. გველბრუცასებრნთა ყველა ამერიკულ გვარს აერთიანებენ Anomalepididae ოჯახში.
გვარები
<font size="-1">T ) ტიპური გვარი.
სქოლიო
კატეგორია:გველები
სიღრმეში ძებნა
სიღრმეში ძებნა (Depth-first search, DFS) — ხეში, გრაფში და სხვა მსგავს მონაცემთა სტრუქტურაში შემოვლის ალგორითმი, რომელიც შეიძლება გამოიყენებოდეს საძებნადაც. კვლევა იწყება ფესვიდან (ნებისმიერი არჩევითი წერტილიდან) და მიდის სადამდეც შესაძლებელია უკან დაბრუნებამდე. ძებნა ზოგადად ასეთი სახე აქვს: ალგორითმი საწყისი წერტილიდან (ფესფვიდან) მისი შვილობილი წვეროს მეშვეობით მიდის სიღრმეში იქამდე სანამ არ მიიღწევა საძებნი ელემენტი ან ისეთი წვერო, რომელსაც შვილობილი წვეროები აღარ ჰყავს (უფოთლო). თუ ძებნა მიზანი არ არის ალგორითმი შემდეგ უკან ბრუნდება იმ წვერომდე, რომელიც სრულად არ განხილულა. სრულად განხილულია ის წვერო რომლის ყველა შვილობილი წვერო შემოვლილია.
იხილეთ აგრეთვე
კატეგორია:ალგორითმები კატეგორია:ალგორითმები გრაფზე
16 მაისი
16 მაისი — გრიგორიანული კალენდრის 136-ე დღე (ნაკიან წლებში - 137-ე დღე). წლის ბოლომდე დარჩენილია 229 დღე.
იხილეთ აგრეთვე
სხვა თვეები
0516
მაჩეტე
thumb|250px|მაჩეტე მაჩეტე (machete) - გრძელი დანა (50 სმ-ზე მეტი). იყენებდნენ ლათინური ამერიკის ქვეყნებში ლერწმის ასაღებად. (აქედან "მაჩეტერო" ლერწმის ამღები), ხშირი შამბნარის გასაკაფავად და სხვა. რუანდის გენოციდის დროს მკვლელობის ძირითადი იარაღი იყო.
სხვადასხვა ტროპიკულ და სუბტროპიკულ ქვეყნებში, მაჩეტეს იყენებენ ხის მოსაჭრელად და სხვადასხვა სასოფლო-სამეურნეო მიზნებისთვის. გარდა ამისა, აღნიშნული გამოიყენება პროდუქტის დამუშავებასა და უხეში საგნების დამზადებაშიც. ხშირად შეიმჩნევა, რომ ადამიანები მაჩეტეს იყენებენ, მაგალითად ქოქოსის გასაჭრელად, ცხოველთა საკვების დასანაწევრებლად; ასევე, ეზოს სამუშაოებისთვისა და მცენარეების მოსაშორებლად.
მაჩეტეს ძირითადად განიხილავენ, როგორც იარაღს ზრდასრულებისთვის, მაგრამ იმ ქვეყნებში, სადაც მონადირეობა და შემგროვებლობა უმაღლესი კულტურაა, ბავშვებს მცირე ასაკიდანაც ასწავლიან მაჩეტეს გამოყენებას.
რესურსები ინტერნეტში
კატეგორია:დანები
იტკუჩუკოვო
იტკუჩუკოვო (Эткөсөк; Иткучуково) — სოფელი რუსეთის ფედერაციაში, ბაშკირეთის რესპუბლიკის მელეუზის რაიონში.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (100%).
სქოლიო
კატეგორია:მელეუზის რაიონის სოფლები
უნგკაია-პუკანი
უნგკაია-პუკანი (ოფიციალურად უნგკაია-პუკანის მუნიციპალიტეტი; Lungsod sa Ungkaya Pukan; Bayan ng Ungkaya Pukan) ― მუნიციპალიტეტი ბასილანის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 24 016 ადამიანს შეადგენს. მოიცავს 12 ბარანგაის.
სქოლიო
კატეგორია:ბასილანის მუნიციპალიტეტები
ოახაკის შტატი
ოახაკა – შტატი მექსიკაში. მდებარეობს ქვეყნის სამხრეთ ნაწილში, ტეუანტეპეკის ყელზე. მისი მოსაზღვრე შტატებია: დასავლეთით – გერერო, ჩრდილო-დასავლეთით – პუებლა, ჩრდილოეთით – ვერაკრუსი, აღმოსავლეთით – ჩიაპასი. სამხრეთით კი შტატს ესაზღვრება წყნარი ოკეანე.
ოახაკას ტერიტორიაზე სახლობდნენ საპოტეკის და მიქსტეკის ხალხები. დღეისათვის, ამ შტატის ტერიტორიაზე ცხოვრობს ყველაზე მეტი ადგილობრივთა ენაზე მოპალარაკე ხალხი, ვიდრე მექსიკის სხვა შტატების ტერიტორიაზე.
შტატის დედაქალაქი და უდიდესი ქალაქია ოახაკა.
რესურსები ინტერნეტში
კატეგორია:მექსიკის შტატები
მორდვეთი
thumb|250px|right რესპუბლიკა მორდვეთი (მოქშ., ერზ. Мордовия Республикась) — რუსეთის ფედერაციის სუბიექტი, შედის ვოლგისპირეთის ფედერალურ ოკრუგში.
რესპუბლიკის დედაქალაქი — ქ. სარანსკი.
რესპუბლიკა ესაზღვრება ჩრდილოეთით ნიჟნი-ნოვგოროდის ოლქს, ჩრდილო-აღმოსავლეთით — ჩუვაშეთის რესპუბლიკას, აღმოსავლეთით — ულიანოვსკის ოლქს, სამხრეთით პენზის ოლქს, დასავლეთით — რიაზანის ოლქს.
შეიქმნა 1930 წლის 10 იანვარს.
ლიტერატურა
კატეგორია:მორდვეთი
ნადია ბულანჟე
ნადია (ჯულიეტა) ბულანჟე (Nadia Boulanger; დ. 16 სექტემბერი, 1887 — გ. 22 ოქტომბერი, 1979) — ფრანგი კომპოზიტორი, დირიჟორი და პედაგოგი, რომელმაც აღზარდა მეოცე საუკუნის მრავალი გამოჩენილი მუსიკოსი და კომპზოზიტორი.
ნადია ბულანჟე დაიბადა 1887 წლის 16 სექტემბერს პარიზში.